PK ปิดเทรดวันนี้บวกเกือบ 22% ด้วยวอลุ่มแตะ 1.57 พันลบ.
PK ปิดเทรดวันนี้สวยงาม บวกเกือบ 22% ด้วยวอลุ่มแตะ 1.57 พันลบ. โดยปิดตลาดวันนี้อยู่ที่ 7.05 บาท บวก 1.25 บาท หรือ 21.55% สูงสุด 7.25 บาท ต่ำสุด 5.95 บาท มูลค่าการซื้อขาย 1.57 พันล้านบาท
6 ส.ค. 2558

ผู้สื่อข่าวรายงานว่า ราคาหุ้น บริษัท พัฒน์กล จำกัด (มหาชน) หรือ PK ปิดตลาดวันนี้อยู่ที่ 7.05 บาท บวก 1.25 บาท หรือ 21.55% สูงสุด 7.25  บาท  ต่ำสุด 5.95  บาท มูลค่าการซื้อขาย 1.57 พันล้านบาท
ขณะที่เมื่อช่วงเย็นนายแสงชัย โชติช่วงชัชวาล กรรมการผู้จัดการ PK ได้ชี้แจงต่อตลาดหลักทรัพย์ฯกรณีที่ตลาดหลักทรัพย์แห่งประเทศไทยได้สอบถามเรื่องพัฒนาการที่อาจส่งผลต่อราคาและปริมาณการซื้อขายหลักทรัพย์ของบริษัทฯ เนื่องจากมีความเปลี่ยนแปลงอย่างมากในช่วงที่ผ่านมาว่า บริษัทยังไม่มีพัฒนาการใดๆที่สำคัญ
 
บล.ธนชาต ระบุในบทวิเคราะห์ทางเทคนิค โดยแนะ”ซื้อ”หุ้น PK เนื่องจากราคาหุ้นเริ่มพลิกฟื้นกลับตัวขึ้นมาอีกครั้งหลังพักตัว มีโอกาสทำจุดสูงสุดใหม่เหนือ 7.10 บาท อยู่ใน Uptrend Channel ในกราฟรายชั่วโมง เครื่องมือ DI+ ตัด DI- ขึ้น เป็นจังหวะเก็งกำไร มีแนวต้านแรกที่จุดยอดเดิม 7.10 บาท และถัดไปที่ 8.00 บาท
อนึ่ง ตลาดหลักทรัพย์แห่งประเทศไทย (ตลท.) ได้อนุมัติให้ PK (เดิมชื่อย่อ PATKL) พ้นเหตุการณ์ถูกเพิกถอนและให้กลับมาซื้อขายในตลาดหลักทรัพย์ตั้งแต่วันนี้ โดยไม่มี ceiling และ floor ใน 28 ก.ค.ที่ผ่านมา
 